De Fotos hett Susanne Köster-Schoon maakt: Mal still, mal mit veel Puhei un jümmers in klore Klören. Dor gifft dat bannig veel to entdecken. De Geschichten dorto vertellt Ludger Abeln in siene korten Leesstücken to de Biller: Vun Radfohrers, Theaterspelers, en Dudelsackspeler, dat Iescafé, den Maiboom un grote Kunst. De Texten sünd op Hooch, Platt un Engelsch – un so is dat Book ok en Inladung an all de, de vun buten kaamt.
De Lüüd in Wiesmoor warrt sik freien to düt herrliche Billerbook. Man all de annern, de dat Book in de Hand kriegt, de warrt wiss neeschierig op dat Leven in't Moor in den Landkreis Auerk. Daat is en Book, dor kannsst Du to seggen.
Susanne Köster-Schoon u. Ludger Abeln: Wiesmoor. Ostfriesische AugenBlicke. Wiesmoor : Verlag NACH OBEN OFFEN 2018, 116 S.
ISBN: 978-3-947789-00-9